الشركة:TMG
التقييم: -1 (سلبي)
وصف التقييم: عندهم امكانيات تخليهم احسن مطور عقاري في مصر ولكن بيتصرفوا ببيروقراطية قاتلة مع احترامي لكل موظف هناك شخصيا. امور كتيرة لازم تتصلح وخصوصا معرفتهم بما لهم وما عليهم كمطور عقاري في خدمة عملاؤه قبل وبعد البيع للأسف هنا في ضياع ملحوظ حتى في التنسيق بين الادارات واثناء خدمة العميل.
احيانا تلاقي نفسك مضطر تزور مكاتب كتيرة في اماكن مختلفة عشان تخلص اجراء معين وابسط حقوقك كعميل انك تخلص خدمتك بسرعة ومن مكان واحد مش تزور عشرين مرة عشان تخلص طلبك بالاضافة لإن كل واحد بيتصرف وكأنه معزول عن باقي الادارات فممكن يطلب منك انت كعميل تجيبله ورقة او معلومة من ادارة تانية عندهم هما نفسهم في حين ان النظام يتيح له انه يطلع علي المعلومة دي مباشرة والكلام ده على مستوى مدراء ادارات كمان بيتصرفوا كأنهم اصحاب عروش في مكاتبهم والعميل ده طالما اشترى ودفع خلاص يشرب من البحر او يلجأ للقضاء لما يختلف معاهم على رؤيتهم الغلط.
لحد ما يتغير الكلام ده لا انصح بالشراء عندهم في اي من مشاريعهم المتاحة. هتدخل نفسك في وجع دماغ انت في غنى عنه في ظل وجود بدائل محترمة تانية في نفس جوارهم.
ومن ناحية أخرى وعشان انا شايف التخبط ده امر سهل ان يتحل انصحهم باستيعاب عملاؤهم لان هما دول رأس مالهم وهما دول سبب النجاح الرئيسي للمجموعة مش اصحاب الشركة ولا المدراء والا هيلاقوا الناس بيكسبوا ضدهم قضايا زي ما حصل كتير  أو يلاقوهم تخلصوا من ممتلكاتهم عند المجموعة وتفضى الدنيا عليهم وساعتها الفشل هيكون ذريع.